"רכב עם שם נוסטלגי ומחיר יקר מידי שיגרום לרבים לפספס אותו"
הוא נראה מצוין, עם פרופורציות ספורטיביות המתאימות ל-DNA של הונדה. התדמית של הונדה טובה, אבל מתישהו המחירים הגבוהים יתחילו להרתיע גם את הלקוחות הנאמנים.
הרכב החדש מבוסס על פלטפורמת מוארכת של הג'אז ומציע ממדים גדולים בהרבה ומהגדולים בקטגוריה. התוצאה היא המון מקום בתא הנוסעים. כמו בג'אז גם כאן נמצא את התכנון הפנימי החכם שמאפשר קיפול מגוון של המושבים. גם תא המטען גדול מאוד.
נוחות הנסיעה לא מבריקה. המושבים קטנים וחסרי תמיכה, הבולמים קשיחים ובידוד הרעשים לוקה בחסר. רשימת האבזור סבירה למדי ביחס לקבוצה וכוללת מצלמה אחורית, בלוטות', מערכת למניעת תאונה במהירות עירונית ועוד. יש גם מערכת מולטימדיה (בהתקנה מקומית) עם מסך בגודל 5 אינץ' אבל התפריטים מעט מבלבלים.
ל-HR-V מנוע בנזין אטמוספרי בנפח 1.5 ליטר (130 כ"ס) שמשודך לתיבה אוטומטית רציפה. שיא כוחו מושג בסל"ד מאוד גבוה והשילוב עם תיבה רציפה, ובידוד חסר יוצר רעש גדול מידי בתא הנוסעים. הונדה HR-V, צריכת הדלק בפועל: 12.5 ק"מ לליטר.
תשכחו מזה. אין הנעה כפולה ומרווח הגחון זהה לזה של משפחתית רגילה.
להונדה אולי DNA ספורטיבי, אבל HR-V אינו כזה. לא נורא, ממילא זה לא היעוד שלו. אחיזת הכביש גבוהה מאוד.
הממדים והנפחים של HR-V מציבים אותו בין כלי הפנאי הקטנים יותר כמו ניסאן ג'וק ושברולט טראקס, ובין הכלים הקומפקטיים כמו קיה ספורטאז' ויונדאי טוסון. יבואנית הונדה בחרה לתמחר אותו בצמוד לקבוצה של הכלים הגדולים יותר, ושם הוא יתקשה להתחרות.
יואב, מה דעתך על הונדה HRV ?
יבואנית הונדה נכנסת מחדש לתחום הפנאי הקטן עם HR-V החדש. זהו דור שני לדגם באותו שם כאשר הראשון, שהוצג ב-1999 וחי במשך שבע שנים, לא זכה ליורש. הבחירה בשם מהעבר היא הצהרת כוונות מצידה של הונדה.
0 תגובות ל"הונדה HRV"